Hendersona fruktokolombo

La Hendersona fruktokolombo, Ptilinopus insularis, laŭ kio nomita ankaŭ Insula fruktokolombo aŭ Hendersoninsula fruktokolombo, estas mezgranda fruktokolombo de la genro Ptilinopus. Ĝi estas endemio de la Insulo Henderson en la Pitkarna Insularo.

 Aspekto 
La Hendersona fruktokolombo gamas inter 20 kaj 25 cm de grando. La frunto kaj krono estas skarlat-purpuraj kun mallarĝa flava bordo ĉirkaŭ ili. Ilia gorĝo kaj eknuko estas blankaj. Ilia nuko, kolo kaj brusto estas helgrizaj, nuance al la brilflava ventro. Ilia dorso kaj flugiloj estas malhelverdaj kun flavo en la randoj. La vostofinto estas mikso de grizo kaj flavo. La piedoj estas brile rozkoloraj. La  inoj estas iom malsimilaj. Kvankam ĝenerale ili estas similaj, ilia krono estas pli malhelverdaj, kaj iliaj flugiloj kaj brusto havas flavajn bordojn.

 Habitato 
La Hendersona fruktokolombo estas endemia de la Insulo Henderson en la sudpacifika Pitkarna Insularo, kiu estas britia transmara teritorio en Oceanio.

Ilia natura vivmedio estas tropikaj malsekaj arbustaroj de malaltaj teroj, kiuj estis iam kunhavataj kun tri aliaj endemiaj specioj de de kolomboj, nun formortintaj.

 Populacio 
La statuso de la populacio de Hendersona fruktokolombo estas stabila. Estas 3 000 – 4 000 maturuloj en la sudpacifika Pitkarna Insularo, kun minimuma pliigo el la 3 600 birdoj registritaj en 1992. La vivodaŭro estas de ĉirkaŭ 3.9 jaroj. Ĉar la Hendersona fruktokolombo ne veturas for el sia indiĝena insulo, la manĝoresursoj de tiu kolombo limigas la maksimuman populacion.

 Referencoj 

 Eksteraj ligiloj 
BirdLife Species Factsheet.

Kategorio:Kolombedoj
Kategorio:Birdoj de Oceanio
Kategorio:Bestoj el la Aŭstralazia ekozono